stanford-oval/wikipedia huggingface dataset:
1660-luku

| --- | --- |
Vuosisadat: 1400-luku · 1500-luku · 1600-luku · 1700-luku · 1800-luku
Vuosikymmenet: 1590-luku · 1600-luku · 1610-luku · 1620-luku · 1630-luku · 1640-luku 1650-luku · 1660-luku · 1670-luku · 1680-luku · 1690-luku · 1700-luku
Vuodet: 1590 · 1591 · 1592 · 1593 · 1594 · 1595 · 1596 · 1597 · 1598 · 1599 1600 · 1601 · 1602 · 1603 · 1604 · 1605 · 1606 · 1607 · 1608 · 1609 1610 · 1611 · 1612 · 1613 · 1614 · 1615 · 1616 · 1617 · 1618 · 1619 1620 · 1621 · 1622 · 1623 · 1624 · 1625 · 1626 · 1627 · 1628 · 1629 1630 · 1631 · 1632 · 1633 · 1634 · 1635 · 1636 · 1637 · 1638 · 1639 1640 · 1641 · 1642 · 1643 · 1644 · 1645 · 1646 · 1647 · 1648 · 1649 1650 · 1651 · 1652 · 1653 · 1654 · 1655 · 1656 · 1657 · 1658 · 1659 1660 · 1661 · 1662 · 1663 · 1664 · 1665 · 1666 · 1667 · 1668 · 1669 1670 · 1671 · 1672 · 1673 · 1674 · 1675 · 1676 · 1677 · 1678 · 1679 1680 · 1681 · 1682 · 1683 · 1684 · 1685 · 1686 · 1687 · 1688 · 1689 1690 · 1691 · 1692 · 1693 · 1694 · 1695 · 1696 · 1697 · 1698 · 1699 1700 · 1701 · 1702 · 1703 · 1704 · 1705 · 1706 · 1707 · 1708 · 1709
Tapahtui vuosikymmenen aikana

Lontoossa raivosi ruttoepidemia 1665–1666 ja suuri tulipalo syyskuun 1666 alkupäivinä. Palo tuhosi kaikki kaupungin keskiaikaiset osat.
Laajamittaiset noitavainot Ruotsin valtakunnassa alkoivat.
Englantilaiset valtasivat hollantilaisen siirtokunnan Nieuw Amsterdamin vuonna 1664 ilman taistelua ja perustivat sen tilalle New Yorkin. Hollanti luopui alueesta virallisesti 1667.
Espanja aloitti itsenäistynyttä Portugalia vastaan 1659 Portugalin restauraatiosodan (1659–1668). Espanjan yritys jäi kuitenkin tuloksettomaksi ja sen oli tunnustettava Lissabonin rauhassa 1668 Juhana IV:n oikeus Portugalin kruunuun.
Tärkeitä henkilöitä

Ludvig XIV, Ranskan kuningas
Leopold I, Pyhän saksalais-roomalaisen keisarikunnan keisari
Filip IV, Espanjan kuningas
Fredrik Vilhelm, Brandenburg-Preussin vaaliruhtinas
Vilhelm III Oranialainen, Alankomaiden käskynhaltija
Klemens IX, paavi
Aleksei I, Venäjän tsaari
Kaarle II, Britannian kuningas
Kaarle XI, Ruotsin kuningas
Mehmed IV, Osmanien valtakunnan sulttaani
Go-Sai, Japanin keisari
Reigen, Japanin keisari
Kangxi, Kiinan keisari
1571

| --- | --- |
Vuosisadat: 1300-luku · 1400-luku · 1500-luku · 1600-luku · 1700-luku
Vuosikymmenet: 1490-luku · 1500-luku · 1510-luku · 1520-luku · 1530-luku · 1540-luku 1550-luku · 1560-luku · 1570-luku · 1580-luku · 1590-luku · 1600-luku
Vuodet: 1490 · 1491 · 1492 · 1493 · 1494 · 1495 · 1496 · 1497 · 1498 · 1499 1500 · 1501 · 1502 · 1503 · 1504 · 1505 · 1506 · 1507 · 1508 · 1509 1510 · 1511 · 1512 · 1513 · 1514 · 1515 · 1516 · 1517 · 1518 · 1519 1520 · 1521 · 1522 · 1523 · 1524 · 1525 · 1526 · 1527 · 1528 · 1529 1530 · 1531 · 1532 · 1533 · 1534 · 1535 · 1536 · 1537 · 1538 · 1539 1540 · 1541 · 1542 · 1543 · 1544 · 1545 · 1546 · 1547 · 1548 · 1549 1550 · 1551 · 1552 · 1553 · 1554 · 1555 · 1556 · 1557 · 1558 · 1559 1560 · 1561 · 1562 · 1563 · 1564 · 1565 · 1566 · 1567 · 1568 · 1569 1570 · 1571 · 1572 · 1573 · 1574 · 1575 · 1576 · 1577 · 1578 · 1579 1580 · 1581 · 1582 · 1583 · 1584 · 1585 · 1586 · 1587 · 1588 · 1589 1590 · 1591 · 1592 · 1593 · 1594 · 1595 · 1596 · 1597 · 1598 · 1599 1600 · 1601 · 1602 · 1603 · 1604 · 1605 · 1606 · 1607 · 1608 · 1609
Tapahtumia

Lepanton taistelu – Turkin laivasto hävisi espanjalaisille.
Uusi kirkkojärjestysselvennä
Taipalsaari perustettiin.
Ruotsin valtiopäivät otti käyttöön väliaikaisen hopeaveron maksaakseen niin sanotut Älvsborgin lunnaat Tanskalle. Lunnailla ostettiin Göteborgin satama takaisin Ruotsille. Asiasta oli sovittu Stettinin rauhansopimuksessa. Veron suuruus oli maaseudulla yksi kymmenesosa irtaimesta omaisuudesta.
Syntyneitä

27. tammikuuta – Abbas I, Persian šaahi (k. 1629)
15. helmikuuta – Michael Praetorius, saksalainen säveltäjä (k. 1621)
29. syyskuuta – Caravaggio, italialainen taidemaalari (k. 1610)
27. joulukuuta – Johannes Kepler, saksalainen tähtitieteilijä (k. 1630)
Kuolleita

13. helmikuuta – Benvenuto Cellini, italialainen kultaseppä, kuvanveistäjä ja renessanssinero (s. 1500)
ASP.NET

ASP.NET on Microsoftin kehittämä ja markkinoima web-ohjelmistokehys. Sen avulla ohjelmoijat voivat rakentaa dynaamisia web-sivuja, web-ohjelmia ja web-palveluja. Sen ensimmäinen versio julkaistiin tammikuussa 2002 yhdessä .NET Frameworkin version 1.0 kanssa. Versio 4.5 julkaistiin elokuussa 2012.
ASP.NET on Microsoftin Active Server Pages (ASP) -teknologian seuraaja. ASP.NET on rakennettu Common Language Runtimen (CLR) päälle, jolloin ohjelmoija voi kirjoittaa ASP.NET-koodia millä tahansa tuetulla .NET-kielellä. ASP.NET SOAP -lisäkehyksen avulla voidaan ASP.NET-komponenttien avulla prosessoida SOAP-viestejä.[lähde? ]
Abderraouf Ratouli

| Henkilötiedot |
| --- | --- | --- |
Syntymäaika: 15. toukokuuta 1981 (ikä 43)
Syntymäpaikka: Tunisia
Pelipaikka: maalivahti
Pituus: 189 senttimetriä
Seura
Seura: CS Sfaxien
Pelinumero: 32
Junioriseurat
: Espérance
Seurat
| Vuodet | Seura | O (M) |
|  ?–2007 2007–2008 2008– | Espérance Jendouba Sport CS Sfaxien |   10 (0) |
 Seurajoukkueuran tilastot kattavat vain kansalliset sarjat, päivitetty 15. toukokuuta 2010.
Abderraouf Ratouli (s. 15. toukokuuta 1981) on tunisialainen jalkapallomaalivahti. Hän on pelannut urallaan myös Espérancessa ja Jendouba Sportissa. Ratouli on pelanut myös Tunisian nuorten maajoukkueessa vuosina 1998–2000.
Saavutukset

Pohjois-Afrikan Cup-voittajien cup: 2009
Tunisian cup: 2009
Hopeaa: 2010
Aiheesta muualla

Abderraouf Ratouli kawarji.comissa (Arkistoitu – Internet Archive) (ranskaksi)
Absurdistan

Absurdistan on osin humoristinen käsite, jolla kuvataan fiktiivistä valtiota, jonka politiikkaa leimaa mielivaltaisuus ja absurdius. Termi on lähtöisin Keski-Aasian stan-päätteisistä valtioista (Afganistan, Kazakstan, Pakistan, Tadžikistan, Turkmenistan ja Uzbekistan). Suurin osa näistä on entisiä neuvostotasavaltoja.
Historioitsija Jukka Relanderin mukaan stan-päätteisillä valtioilla on tiettyjä yhteisiä piirteitä, joiden vuoksi nimitys Absurdistan on varsin osuva: ”diktaattoreita, sissiliikkeitä, sisällissotia ja aivan uudentyyppisiä demokraattisia kokeiluja, joissa vaalit on korvattu paljon käytännöllisemmillä menetelmillä, jotka tuottavat huomattavasti länsimaisia käytäntöjä yksimielisempiä tuloksia”.
600-vuosikymmen eaa.

| --- | --- |
Vuosisadat: 700-luku eaa. · 600-luku eaa. · 500-luku eaa.
Vuosikymmenet: 700-luku eaa. · 690-luku eaa. · 680-luku eaa. · 670-luku eaa. · 660-luku eaa. · 650-luku eaa. · 640-luku eaa. · 630-luku eaa. · 620-luku eaa. · 610-luku eaa. · 600-luku eaa. · 590-luku eaa.
Syntyneitä

609 eaa. – Anaksimandros, antiikin Kreikan esisokraattinen filosofi
Aam Aadmi Party

| Aam Aadmi Party |
| --- | --- |
  
  
  
Perustettu:  2012
Puheenjohtaja:  Arvind Kejriwal
Ideologia:  demokraattinen sosialismi
Poliittinen kirjo:  keskusta-vasemmisto, vasemmisto
Lok Sabha:  1 / 545
Rajya Sabha:  3 / 245
Naisjärjestö:  AAP Mahila Shakti
Nuorisojärjestö:  Aam Aadmi Party Youth Wing
Kotisivu:  aamaadmiparty.org
Infobox OKNimi-testi OK: 
Aam Aadmi Party (lyh. AAP, suomeksi Tavallisen ihmisen puolue) on intialainen vuonna 2012 perustettu puolue. Puolue syntyi alun perin korruptionvastaisesta liikehdinnästä, minkä jälkeen puolueena se saavutti huomattavaa menestystä Delhin paikallisvaaleissa. Puolueen johtaja Arvind Kejriwal tuli Delhin pääministeriksi kahdesti AAP:n menestyksen seurauksena. Vuonna 2013 Kejriwal oli Delhin ministerinä 49 päivää, jonka jälkeen hän erosi protestina siitä, että hänen ajamansa korruptionvastainen laki ei mennyt läpi. Vuonna 2015 Kejriwalista tuli Delhin pääministeri uudestaan puolueen voitettua 67 paikkaa 70:stä.
Aam Aadmi Party on perustanut puhelinlinjan johon voi raportoida havaitsemaansa korruptiota, sekä teettänyt yllätystarkastuksia kouluihin ja sairaaloihin. Puolue on myös suojellut intialaisia kauppoja estämällä ulkomaalaisten supermarkettien saapumisen Delhiin. Vuonna 2019 puolue ilmoitti suunnittelevansa Delhiin ilmaisia metro- ja bussimatkoja naisille parantaakseen näiden turvallisuustilannetta.
Vaalimenestys > Intian parlamenttivaaleissa

| Vuosi | Edustajat | Äänet | Viite |
| --- | --- | --- | --- |
| 2014 | 4 / 545 |  ?% |  |
| 2019 | 1 / 545 |  ?% |  |
Vaalimenestys > Delhin paikallisvaaleissa

| Vuosi | Edustajat | Äänet | Viite |
| --- | --- | --- | --- |
| 2013 | 28 / 70 | 29,49 % |  |
| 2015 | 67 / 70 | 54,34 % |  |
| 2020 | 62 / 70 | 53,57 % |  |
Aiheesta muualla

Kuvia tai muita tiedostoja aiheesta Aam Aadmi Party Wikimedia Commonsissa
Abu-Mahmud al-Khujandi

Abu-Mahmud Hamid ibn al-Khidr al-Khujandi (pers. ‏ابومحمود حامد بن خضر خجندی‎, Abu-Mahmud Hāmed ben Xedr Xojandi) oli muinaisajan persialainen tähtitieteilijä, matemaatikko ja keksijä. Hänen elämästään tiedetään joitakin faktoja sekä hänen omien kirjoitustensa että Nasir al-Din Tusin kirjoitusten myötä.
Uskotaan, että al-Khujandi kehitti ensimmäisen astronomin sekstantin vuoteen 994 mennessä Rayssa, nykyisessä Teheranin maakunnassa.
Absurdi

Wikisanakirjassa on tähän liittyvä sananselitys: .
Absurdi (lat. absurdus, epäsointuinen, sorahteleva) tarkoittaa järjetöntä, järjenvastaista, mahdotonta tai mieletöntä. Sana voi viitata muun muassa seuraaviin asioihin:
absurdismi, kuvauksia käyttävä tyyli, eksistentialismista syntynyt ajattelusuuntaus sekä erityinen taidesuuntaus, varsinkin Ranskan 1950-luvun näytelmäkirjallisuuden suuntaus
Absurd, kansallissosialistinen black metal -yhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Absurdi”, voi hakea sivunnimihaulla, laajalla sivunnimihaulla tai tekstihaulla.
Abu-Bakr al-Qirbi

Abu-Bakr al-Qirbi seuranaan Barack ja Michelle Obama.
Abu-Bakr Abdullah al-Qirbi (arab. أبو بكر عبد الله القربي‎, ’Abū Bakr ‘Abd Allāh al-Qirbī; s. 1942 Al Bayda') on jemeniläinen poliitikko.
Al-Qirbi on koulutukseltaan lääkäri. Hän on suorittanut tutkinnon Edinburghin, Lontoon ja Liverpoolin yliopistoissa ja on useiden lääketieteellisten seurojen jäsen. Häneltä on ilmestynyt yli 30 tieteellistä julkaisua. Al-Qirbi on työskennellyt muun muassa Kanadassa Whalesin yliopiston professorina 1974–1978 ja Jemenissä Sanaan yliopiston vararehtorina 1982–1993. Vuosina 1993–1994 hän toimi Jemenin opetusministerinä. Vuonna 2001 hänestä tuli maansa ulkoministeri, jona hän toimi, kunnes Jemenin vallankumouksen aikana vuonna 2011 presidentti Ali Abdullah Saleh erotti koko hallituksen.
Al-Qirbi on naimisissa, ja hänellä on kaksi poikaa.
Adulan Alpit

| Adulan Alpit |
| --- | --- |
 Piz Beverin
Maantiede
Sijainti:   Sveitsi
Päävuoristo:  Lepontiset Alpit, Alpit
Korkein kohta
Nimi:  Rheinwaldhorn
Korkeus meren-pinnan tasosta:  3 402 m
Näkymä Bruschghornille lännestä
Adulan Alpit tai Adula on  Länsi-Alppien osa, joka yleensä luetaan kuuluvaksi itäisiin Lepontisiin Alppeihin. Se sijaitsee Sveitsissä, Ticinon ja Graubündenin kantoneiden rajalla. Korkein Adulan Alppeihin kuuluva huippu on 3 402 metriä merenpinnan tasoa korkeammalle kohoava Rheinwaldhorn.
Huippuja

Rheinwaldhorn / Ádula (3 402 m)
Güferhorn (3 381 m)
Lentahorn (3 237 m)
Vogelberg (3 218 m)
Zapporthorn (3 180 m)
Piz Terri (3 149 m)
Pizzo Cassimoi (3 129 m)
Fanellhorn (3 124 m)
Piz Scharboda (3 122 m)
Bruschghorn (3 056 m)
Lorenzhorn (3 048 m)
Plattenberg (3 041 m)
Chilchalphorn (3 040 m)
Höhlberghorn (3 005 m)
Pizzas d'Anarosa (3 000 m)
Piz Beverin (2 998 m)
Marscholhorn (2 970 m)
Piz de Múcia (2 968 m)
Zervreilahorn (2 898 m)
Aiheesta muualla

Kuvia tai muita tiedostoja aiheesta Adulan Alpit Wikimedia Commonsissa
SummitPost (Adulan Alpeista kohdalla "Adula - Rheinwaldhorn")
Aijala

Aijalan kaivosrakennus vuonna 2012.
Aijala on kylä Kiskossa Salon kaupungissa Varsinais-Suomessa. Kylässä toimi Aijalan–Kaukurin kyläyhdistys ry, ja kylä oli yhdessä naapurikylänsä Kaukurin kanssa Varsinais-Suomen vuoden kylä vuonna 2003.
Aijala on vanha kaivoskylä, jossa oli useita malmilouhoksia. Lyijyä louhittiin Hopeamäessä vuosina 1677–1916 ja Aurumsissa 1684–1957, rautaa vuosina 1688–1831. Kuparia louhittiin Aijalan kaivoksessa vuosina 1948–1961.  Oman malmin ehdyttyä Aijala toimi 1950–70-luvuilla läheisestä Metsämontun louhoksesta tuotetun malmin jalostuspaikkana.
A. E. Rautavaara

| A>  E. Rautavaara.Suomen oikeusministeri |
| --- | --- |
 Cajanderin III hallitus 11.1.1938 – 13.10.1939  
Edeltäjä:  Arvi Ahmavaara
Seuraaja:  J. O. Söderhjelm
Henkilötiedot
Koko nimi:  Albin Ewald Rautavaara
Syntynyt: 21. joulukuuta 1873 Ilmajoki
Kuollut: 11. syyskuuta 1941 (67 vuotta)
Albin Ewald Rautavaara (vuoteen 1895 Jernberg, 21. joulukuuta 1873 Ilmajoki – 11. syyskuuta 1941) oli suomalainen juristi ja hallintomies, joka toimi Suomen oikeusministerinä Cajanderin III hallituksessa 1938–1939. Hän oli hallituksessa ammattiministerinä.
Rautavaara suoritti oikeustutkinnon vuonna 1901 ja sai varatuomarin arvon vuonna 1904. Hän toimi senaatin talousosaston kanslistina vuosina 1909–1917, senaatin oikeustoimituskunnan, myöhemmin oikeusministeriön, esittelijäsihteerinä vuosina 1917–1927, oikeusministeriön esittelijäneuvoksena ja kansliapäällikkönä vuosina 1927–1931 ja tasavallan presidentin kanslian kansliapäällikkönä vuosina 1931–1941. Lisäksi hän työskenteli eduskunnan talousvaliokunnan sihteerinä vuosina 1924–1926 ja suuren valiokunnan sihteerinä vuosina 1929–1937.
Rautavaara oli vuonna 1917 yksi Suomen itsenäisyysjulistuksen allekirjoittajista, sillä senaatin oikeustoimituskunnan esittelijäsihteerinä hänen tehtävänään oli asiakirjan varmentaminen.
A. E. Rautavaaran veljiä olivat oopperalaulaja Eino Rautavaara ja laulaja ja kuoronjohtaja Wäinö Rautawaara.
I’ll Cry Instead

| ”I’ll Cry Instead” The Beatles |
| --- | --- | --- |

Singlen tiedot
 Albumilta: Something New
 B-puoli: ”I’m Happy Just to Dance with You”
 Äänitetty : 1. kesäkuuta 1964, Abbey Road Studios, Lontoo
 Julkaistu: 20. heinäkuuta 1964
 Formaatti: 7" vinyyli
 Tekijä(t): John Lennon, Paul McCartney
 Tuottaja(t): George Martin
 Tyylilaji: country, rockabilly
 Kesto: 02.09
 Levy-yhtiö: Capitol Records
Listasijoitukset
  Yhdysvallat: 25. (Billboard) (Lisää listasijoituksia)
The Beatlesin muut singlet
| ”A Hard Day’s Night”   1964 ”And I Love Her” (USA) 1964 | ”I’ll Cry Instead” (USA) 1964 | ”I Feel Fine”   1964”Matchbox” (USA) 1964 |
I’ll Cry Instead on brittiläisen The Beatles -yhtyeen kappale vuonna 1964 julkaistulta albumilta A Hard Day’s Night. Sen kirjoitti kokonaan John Lennon, vaikka tekijätietoihin merkittiin myös Paul McCartneyn nimi. Kappaleen lauloi Lennon itse. Sen piti myös sisältyä Yeah, yeah, tässä me tulemme (engl. A Hard Day’s Night) -elokuvaan, mutta kyseisen kohtauksen taustamusiikiksi vaihdettiin viime hetkellä ”Can’t Buy Me Love”.
Capitol Records julkaisi kappaleen singlenä Yhdysvalloissa, jossa se nousi Billboardin listan sijalle 25. Single oli peräisin Capitolin julkaisemalta albumilta Something New.
Työstö

John Lennon kirjoitti kappaleen helmikuussa 1964. Beatles levytti kappaleen äänittäjä Norman Smithin kanssa 1. kesäkuuta Lontoon Abbey Road -studioilla samoissa sessioissa kappaleiden ”Matchbox” ja ”Slow Down” kanssa. Kappale äänitettiin kahdessa osassa, ja osat liitettiin yhteen 4. kesäkuuta. Kappaleen pituudeksi tuli vain 1.44 minuuttia. Yhdysvalloissa kappale haluttiin julkaista singlenä, joten kappaleen pidentämiseksi sen loppuun liitettiin ensimmäinen säkeistö, jolloin pituudeksi saatiin 2.09.
”I’ll Cry Instead” oli tarkoitus julkaista elokuvan Yeah, yeah, tässä me tulemme (engl. A Hard Day’s Night) huhtikuussa kuvatussa kohtauksessa, jossa Beatlesin jäsenet pakenevat teräsportaita pitkin alas ja juoksentelevat Thornbury Playing Fieldsissä, Lontoon Middlesexissä. Ohjaaja Richard Lesterin vaatimuksesta tilalle vaihdettiin kuitenkin viime hetkellä ”Can’t Buy Me Love”, joka oli äänitetty hieman ennen A Hard Day’s Night -albumin muita kappaleita ja noussut jo hitiksi.
»Kirjoitin sen elokuvaan, mutta Dick Lester ei edes halunnut sitä. Sen sijaan hän herätti ”Can’t Buy Me Loven” kuolleista sitä kohtausta varten. Pidän kuitenkin kappaleen väliosasta.» 
(John Lennon vuonna 1980.)
Julkaisu

Yhdysvalloissa ”I’ll Cry Instead” ilmestyi 26. kesäkuuta United Artistsin julkaisemalla A Hard Day’s Night -albumin Yhdysvaltain-painoksella. Kappale oli pitkään kirjoitettu takakannessa ja etiketissä väärin: I Cry Instead. Virhe korjattiin vasta vuonna 1980, kun albumin uusintapainoksia alkoi julkaista Capitol Records.
Capitol julkaisi kappaleen singlenä 20. heinäkuuta 1964, samana päivänä singlen ”And I Love Her” kanssa. Capitol ei ollut tietoinen ”I’ll Cry Insteadin” jättämisestä pois elokuvasta, vaan oletti sen edelleen kuuluvan siihen. Kappale nousi Billboard Hot 100 -listan sijalle 25 ja pysyi listalla kaikkiaan seitsemän viikkoa. Myös Cashboxin (22.) ja Record Worldin (28.) listoilla kappale saavutti sijoitukset. Lisäksi B-puoli ”I’m Happy Just to Dance with You” ylsi Billboardin listalla sijalle 95 ja Record Worldin listalla sijalle 103. Sekä single että yhdysvaltalainen A Hard Day’s Night -albumi sisälsivät kappaleen keinotekoisesti pidennetyn version. Capitol julkaisi 20. heinäkuuta Something New -albumin, jonka avausraita ”I’ll Cry Instead” oli.
Britanniassa kappaleen lyhyempi, muokkaamaton versio ilmestyi A Hard Day’s Night -albumin Britannian-painoksella 10. heinäkuuta 1964. Sitä ei julkaistu singlenä.
Beatles ei koskaan esittänyt kappaletta konserteissaan.
Laulusta ovat tehneet cover-version muun muassa Chet Atkins, Joe Cocker, Billy Joel, Johnny Rivers ja Lee Rocker. Niistä Atkinsin versio ilmestyi hänen vuonna 1966 julkaistulla tribuuttialbumillaan Chet Atkins Picks on the Beatles. Billy Joelin versio oli ”An Innocent Man” -singlen B-puoli vuonna 1983, eikä se kuulunut millekään hänen albumilleen.
Julkaisu > Listasijoitukset

| Valtio | Lista | Korkein sijoitus | Lähde |
| --- | --- | --- | --- |
|  Yhdysvallat | Billboard Hot 100 | 25. |  |
|  Yhdysvallat | Cashbox | 22. |  |
|  Yhdysvallat | Record World | 28. |  |
Tyyli > Sanoitus

| 0 | 1 | 2 |
| --- | --- | --- |
| ” | You’d better hide all the girls  I’m gonna break their hearts all ’round the world  Yes, I’m gonna break them in two  And show you what your lovin’ man can do  Until then I’ll cry instead | ” |
– Kappaleen kolmas ja viimeinen A-osa
Vuosi 1964 merkitsi Lennonille uudenlaisen laulunkirjoitustyylin syntyä. ”From Me to Youn” ja ”I Want to Hold Your Handin” kaltaisten pinnallisten sanoitusten sijaan hän alkoi kertoa aidoista tunteistaan. Uuteen tyyliin vaikutti Bob Dylanin musiikki ja etenkin tämän albumi The Freewheelin’ Bob Dylan, jota Beatlesin jäsenet kuuntelivat usein. Lennonin ensimmäinen uuden tyylin kappale oli ”You Can’t Do That”.
Kappaleessa ”I’ll Cry Instead” Lennon purki henkilökohtaista vihaansa, itsesääliään, hämmennystään ja kostonhimoaan vahvemmin kuin ennen. Kappale käsittelee rakkauden vuoksi tehtyä kostoa. Lennon käytti aihetta joissakin lauluissaan myöhemminkin. Samantyylistä misogyniaa tulisi sisältämään kappale ”Run for Your Life” ja vastaavaa turvattomuuden tunteen kuvausta kappaleet ”Help!” ja ”You’ve Got to Hide Your Love Away”. Lennonin silloisen vaimon Cynthian mukaan kappaleet kuvastivat Lennonin turhatumista: miljoonien ihmisten ihailusta huolimatta hän oli menettänyt vapautensa sekä menneisiin aikoihin liittyvän hauskuuden. Allmusicin William Ruhlmannin mukaan ”I’ll Cry Instead” on country & western -tyyliseksi tehty laulu vihasta.
Tyyli > Musiikki

”I’ll Cry Instead” oli Beatlesin ensimmäinen yritys tehdä country-pastissi. Yhtyeen jäsenistä country-musiikkia ihaili erityisesti rumpali Ringo Starr. Kappale on myös rockabilly-tyylinen, mikä juontuu etenkin Paul McCartneyn walking bass -tyylisestä bassonsoitosta sekä George Harrisonin soittamasta Gretsch-kitarasta. Lisäksi soinnutuksessa ja laulutyylissä on vaikutteita bluesista. Blues-skaala oli yhtyeelle tuohon aikaan yleinen, sillä sitä käytettiin A Hard Day’s Night -albumilla myös kappaleissa ”Can’t Buy Me Love”, ”You Can’t Do That” ja ”A Hard Day’s Night”.
Kappaleessa on AABA-rakenne, eli kahden A-osan jälkeen tulee B-osa ja sen jälkeen taas A-osa, eikä siinä ole varsinaista kertosäettä. Kappaleessa ei myöskään ole sooloa tai instrumentaaliväliosaa. Paul McCartneyn bassokitara on esillä varsinkin kolmannessa ja viimeisessä säkeistössä. Ringo Starrin rummut on miksattu lähes kuulumattomiin, ja hän soittaa suoraa komppia ilman fillejä. Rumpuja selvemmin kappaleessa on kuuluvilla Starrin soittama tamburiini. George Harrison soittaa soolokitaralla Carl Perkins -tyylisesti, mikä lisää kappaleen rockabilly-vaikutelmaa. John Lennon soittaa rytmikitaraosuutensa akustisella kitaralla.
Kappaleen sävellaji on G-duuri ja tahtilaji 4/4. Se etenee seuraavasti:
A-osa
A-osa
B-osa
A-osa
B-osa
A-osa ja lopetus
Kokoonpano

John Lennon – laulu, rytmikitara (Gibson J160E), akustinen kitara
Paul McCartney – bassokitara (1961 Höfner 500/1)
George Harrison – soolokitara (Gretsch 6122)
Ringo Starr – rummut (Ludwig), tamburiini
Norman Smith – äänittäjä
ASP (ohjelmointi)

ASP (Active Server Pages) on Microsoftin kehittämä dynaamisten www-sivujen luomiseen tarkoitettu palvelinpuolen skriptikieli. Tavallisemmin ASP-sivuissa on käytetty ohjelmointikielenä Visual Basicin skriptimuunnosta VBScriptiä.
ASP:n käyttämiseen tarvitaan Microsoftin IIS-palveluohjelmisto tai Apachen ASP-moduuli.
ASP.NET on ASP:n kehittyneempi versio, joka perustuu Microsoftin .NET -arkkitehtuuriin.
Esimerkki:
<%
Dim Viesti
 
Viesti = "Terve!"

Response.Write Viesti
%>
Aiheesta muualla

ASP.NET Developer Center
ASP-opas (w3schools) (englanniksi)
ASRock

| ASRock Inc>  |
| --- | --- |

Yritysmuoto:  Julkinen yhtiö
Perustettu:  2002
Perustaja:  ASUSTek
Kotipaikka:  Taipei, Taiwan
Toimiala:  elektroniikkateollisuus
Tuotteet:  emolevyt, näytönohjaimet, HTPC, Palvelimet, IPC
Liikevaihto:  17,91 mrd. TWD (2020)
Liikevoitto:  1,86 mrd. TWD (2020)
Nettotulos:  1,51 mrd. TWD (2020)
Omistaja:  Pegatron
Kotisivu:  asrock.com
Infobox OKVirheellinen NIMI-arvo: 
ASRock Inc. (kiin. 華擎科技股份有限公司;Pinyin: Huáqíng Kējì Gǔfèn Yǒuxiàn Gōngsī) on taiwanilainen emolevyjen, teollisuustietokoneiden ja kotiteatteritietokoneiden (HTPC) valmistaja, joka on perustettu vuonna 2002 ASUSTeK Computer Inc:n tytäryhtiöksi. Yrityksen omistaa nykyään taiwanilainen Pegatron.
Edullisen hinnan saavuttamiseksi ASRockin tuotteissa käytettiin yksinkertaisia ja halpoja ratkaisuja, sekä vanhemman mallisia piirisarjoja. ASRockin emolevyissä on ollut myös harvinaisia teknisiä ratkaisuja erikoisiin käyttäjätarpeisiin, kuten AGP- ja PCI-E näytönohjaimien käyttö samalla emolevyllä, sekä mahdollisuus suoritinkannan päivittämiseen lisäkorteilla ja langattoman Wi-Fi-varustelun liittäminen osaksi emolevyjä. Vuonna 2008 ASRock julkaisi omien määritystensä mukaan ensimmäisen high-end-emolevynsä (4Core1600P35-WiFi+ Intel P35-piirisarjalla). Samalla ASRock alkoi käyttää emolevyissään laajasti paremmista emolevyistä tuttuja polymeeri-kondensaattoreita. Emolevyjen ylikellotus-ominaisuuksia, sekä liittimiä ja yleistä varustelua on myös viime aikoina paranneltu. Näiden parannusten myötä ASRockin emolevyt eivät ole enää pelkästään halvimmassa hintaluokassa, vaan myös lähes 300 euron hintaisia huippumalleja on tullut markkinoille. Ominaisuuksinsa nähden ASRock on silti yhä edelleen edullinen merkki verrattuna esimerkiksi tunnetumpien ASUS:in tai MSI:n vastaaviin malleihin.
ASRock K10NSLI780SLI3X-WIFI- emolevy AM2+ -kantaisille suorittimille.
ASRockin mallistossa on maaliskuussa 2009 emolevyjä AMD:n suoritinkannoille: Socket 462, Socket 754, Socket 939, Socket AM2, Socket AM2+ ja Socket AM3. Intelin suoritinkannoista tuettuja ovat: Socket 478, Socket 775, Socket 1366 ja  Socket 1155. Emolevyissä käytetään AMD:n, Intelin, Nvidian, SiS:n ja VIA:n -valmistamia piirisarjoja.
Aiheesta muualla

ASRock:in kotisivut